ذرائع ابلاغ میں خواتین کا استحصال
ذرائع ابلاغ میں خواتین کا استحصال انگریزی Exploitation of women in mass media دنیا بھر میں سماجی فعالیت پسندوں نسوانیت پسندوں ماہرین تعلیم اور سیاست دانوں کے لیے ہمیشہ ہی ایک موضوع بحث بنا ہوا ہے اس کے مختلف پہلو ملک در ملک اور سماج در سماج مختلف ہیں تاہم ایک عام تاثر اس بات کو لے کر کہ ہے کہ خواتین کی ذرائع ابلاغ میں تصویر کشی کیسے کی گئی ہے اشتہاری اور دیگر ذرائع ابلاغ جس میں فلم ٹی وی انٹرنیٹ کے ساتھ ساتھ فیشن کی وسیع صنعت شامل ہے میں خواتین کی پیش کشی اکثر منفی رہی ہے اس میں کہیں برہنگی یا عریانیت کہیں خواتین کی مرکزیت کی بجائے ان کی حاشیہ برداری اور الحاقی حیثیت اجاگر کی گئی ہے کہیں جنسی اور ہیجان انگیزی کے مناظر میں خواتین کی بھدی پیش کش کی گئی ہے کچھ حلقوں سے یہ بھی دعوی کیا گیا سماج میں خواتین کے ساتھ چھیڑ چھاڑ آبرو ریزی اجتماعی آبروریزی فحاشی جنسی تشدد اور جنسی ہراسانی کے وسیع تر فروغ میں ذرائع ابلاغ کا بڑا ہی معاون کردار ہے میڈیا پر بعض اوقات خواتین کی ایسی تصاویر بھی دکھا دی جاتی ہیں جن سے ان کی عزت نفس متاثر ہوتی ہے اور ایسے واقعات منظر عام پر آنے کے بعد متاثرہ خواتین کا معاشرے میں زندگی گزارنا بہت مشکل ہو جاتا ہے